Gelîya Dîcle û Baxçeyê Hewselî yê ke Lîsteya Mîrasanê Dinya ya UNESCO de yê û dewlete wazena uca bivurnê sey warê rezervî bi ameyîşê payîzî bi seyan rengî dayî xo ra. Her çiqas Mehkemeyan projeyê warê rezervî bi ''bêkifşîya armancê projeyî'' îptal kerd zî renganê efsûnênan ê Gelîya Dîcle ser o versîyê betonan berz nêbîyî.
Hewzaya Gelîya Dîcle bi ameyîşê payîzî rengê zernênî dayî xo ra û citkerî zî kewtî teşxeleyê berardişanê zimistanî. Masêkerî zî nê rojanê tîjênan de verê xo danê qeraxê Gelîya Dîcle.
